Hann segir að hér á landi virðist þó algengara að eigendur fjölmiðla hafi lítil ef nokkur áhrif á ritstjórnarstefnu fjölmiðlanna , hvað þá störf blaðamanna . Því megi teljast varhugavert að reyna að bendla fréttaflutning miðlanna við ákveðnar stjórnmálastefnur . Algjört hlutleysi er ómögulegt Stundum stöndum við frammi fyrir því að þurfa að bregða okkur í hlutverk þar sem ýmsar hliðar mála þurfa að koma fram með hlutlausum hætti . Enginn getur haldið því fram að hann sé í öllu hlutlaus enda leynist í hverjum kolli í það minnsta arða af skoðun á einhverju málefni eða afstaða til þess . Það er áskorun að viðhalda hlutleysi í fréttaflutningi og fullyrða má að langflest fjölmiðlafólk hér á landi standist það próf með sóma , oft í erfiðum aðstæðum vegna rekstrarvanda fjölmiðla á 21. öldinni . Fjölmiðlar reiða sig auðvitað á neytendur frétta þannig það er einnig á ábyrgð neytendanna að gefa mismunandi fjölmiðlum gaum og afla sér mismunandi sjónarhorna á málefni líðandi stundar , til þess að viðhalda fjölmiðlaflórunni . Forsenda þessa er að þeir fjömiðlar sem fyrir valinu verða séu traustsins verðir og leggi sig fram um heiðarlegan fréttaflutning . Eitt þó það sem oft er milli tanna fólks af efnislegum ástæðum , en getur komið því að sérstaklega góðum notum að forminu til . Það er ritstjórnarefni fjölmiðla , þ.e. efni sem jafnan komið er frá efstu lögum ritstjórnarinnar og er oft skrifað undir nafnleynd . Úr ritstjórnarefni má lesa stefnur og strauma þeirra sem skútunni stýra og sýn á málefni líðandi stundar . Hugmyndin er aðeins sú að ritstjórnarefni í eðli sínu getur þjónað sem almennt varúðartól og vísbending fyrir tortryggna þegar minnsti grunur vaknar um hlutlægni í fréttaflutningi . Í þessu ljósi má velta því upp hvort það sé áhyggjuefni að ritstjórnarefni virðist síður birtast á vefmiðlum . Þá ættu framfarir tæknialdar að geta gert miðlum í öðru formi , sjónvarps - og útvarpsmiðlum , færi á að koma slíku efni betur á framfæri . Stuðlar ritstjórnarefni að gagnsæi í ljósi þess að enginn getur raunverulega haldið fram algjöru hlutleysi til allra mála ?